* **Ιταλικό Πανόραμα 7 μέρες 14-20/04/23. Αεροπορικώς**

**1η ημέρα: Πτήση για Μιλάνο – Περιήγηση πόλης – Τακτοποίηση στο ξενοδοχείο**

Συγκέντρωση στο αεροδρόμιο Μακεδονία και αναχώρηση για το Μιλάνο. Άφιξη και επιβίβαση στο λεωφορείο για να ξεκινήσουμε την περιήγησή μας στην πόλη. Το Μιλάνο είναι το σπουδαιότερο εμπορικό κέντρο και η δεύτερη μεγαλύτερη πόλη της Ιταλίας. Ταυτόχρονα, είναι και συνώνυμο της μόδας, αφού εδώ δημιουργούνται οι νέες τάσεις και το ντιζάιν και έχουν τη βάση τους κάποιοι από τους μεγαλύτερους ιταλικούς οίκους μόδας. Η μεγαλοπρέπεια των κτηρίων και το μέγεθος του γοτθικού Καθεδρικού Ναού, Ντουόμο, είναι επιβλητικά και σίγουρα θα σας εντυπωσιάσουν. Ακριβώς στο πλάι του Ντουόμο βρίσκεται η Γκαλερία Βιτόριο Εμανουέλε II, μια εμπορική στοά διακοσμημένη με ψηφιδωτά, συμβολισμούς και μία ιδιαίτερη γυάλινη οροφή, που θα τραβήξει αμέσως την προσοχή σας. Εκεί θα συναντήσουμε μερικά από τα πιο κομψά καταστήματα και καφέ, που υπάρχουν στην πόλη. Θα περπατήσουμε όλη τη στοά και σίγουρα θα νιώσετε την αύρα και τη μεγαλοπρέπειά της. Μεταφορά και τακτοποίηση στο ξενοδοχείο.

**2η ημέρα: Μιλάνο – Κόμο (51 χλμ.) – Λουγκάνο (35 χλμ.) – Μιλάνο (80 χλμ.)**

Πρωινό και αναχώρηση για το μαγευτικό Κόμο, που περιβάλλεται από την πληθωρική λίμνη, όπου η ατμόσφαιρα και το φυσικό κάλλος της περιοχής αποτέλεσαν πηγή έμπνευσης για πολλούς συγγραφείς και ποιητές. Το τοπίο είναι μαγικό και δεν είναι τυχαίο που διάσημοι αστέρες του σινεμά και του τραγουδιού έχουν αγοράσει σπίτια στην περιοχή. Για να απολαύσετε όλα αυτά, αν ο χρόνος το επιτρέψει, προτείνουμε μια πανέμορφη βόλτα στη λίμνη με prive καραβάκι. Κατά τα άλλα, στην περιπλάνησή σας στο Κόμο, μπορείτε να δείτε τον πανέμορφο Καθεδρικό Ναό, που είναι αφιερωμένος στην Παναγία και στην αυλή του οποίου γίνεται παζάρι τοπικών προϊόντων, τις πλατείες Mazzini και Cavour, που εκπέμπουν ρομαντισμό και να σεργιανήσετε στα πλακόστρωτα σοκάκια, θαυμάζοντας το γαλήνιο τοπίο. Στη συνέχεια, αναχωρούμε για το Λουγκάνο, πάνω στην ομώνυμη λίμνη, μία πόλη μαγική που θα μας κερδίσει από την πρώτη στιγμή, η φυσική ομορφιά της λίμνης, τα γραφικά δρομάκια, οι πλατείες, αλλά και ο πολιτισμός που κατακλύζει την πόλη θα μας καταγοητεύσουν. Στην περιήγηση που ακολουθεί στην πόλη, θα επισκεφτούμε τον Καθεδρικό Ναό του Σαν Λορέντζο με στοιχεία Ρωμαϊκά του 13ου αιώνα και την εκκλησία της Σάντα Μαρία Ντέλι Άντζολι. Επιστροφή στο ξενοδοχείο μας, διανυκτέρευση.

**3η ημέρα: Μιλάνο – Βερόνα (160 χλμ.) – Βενετία (120 χλμ.) – Μέστρε (12 χλμ.)**

Μετά το πρωινό, αναχωρούμε για την ποιητική Βερόνα, την πόλη των «αιώνιων εραστών» του Σαίξπηρ. Η μεσαιωνική συνοικία του ιστορικού κέντρου, η σχεδόν άθικτη από τον χρόνο αρένα, το πιο καλά διατηρημένο ρωμαϊκό αμφιθέατρο της Ευρώπης, οι ιστορικές πλατείες Ντέι Σινιόρι και Έρπε και το αρχοντικό των Καπουλέτων με το θρυλικό μπαλκόνι της Ιουλιέτας είναι τα αξιοθέατα που θα επισκεφτούμε. Συνεχίζουμε για τη Γαληνοτάτη, όπως ονομαζόταν η Βενετία κατά την περίοδο της κυριαρχίας της. Θα γνωρίσουμε την πόλη με τα 118 νησάκια, τα 160 κανάλια και τις 400 γέφυρες, την πατρίδα του Καζανόβα και του ταξιδευτή Μάρκο Πόλο, η ίδρυση της οποίας χρονολογείται στον 5ο αιώνα. Μεταφορά στο Τρονκέτο, από όπου αναχωρούμε με βαπορέτο για τη φημισμένη Πιάτσα Σαν Μάρκο, το «ωραιότερο σαλόνι της Ευρώπης» κατά τον Ναπολέοντα. Εκεί θα δούμε την ομώνυμη εκκλησία με τους πέντε τρούλους, το περίφημο παλάτι των Δόγηδων, που χτίστηκε στα μέσα του 14ου αιώνα, τον Πύργο του Ρολογιού, τις παλιές φυλακές και την περίφημη Γέφυρα των Στεναγμών. Ολόκληρη η πόλη είναι ένα έργο τέχνης και τα κτήρια της σε βενετσιάνικο-γοτθικό ρυθμό θα σας αφήσουν άφωνους. Ελεύθερος χρόνος για καφέ ή cocktail Μπελίνι, το εθνικό ποτό του Βένετο, στο πασίγνωστο Φλοριάν στην πλατεία του Αγίου Μάρκου. Μεταφορά στο Μέστρε, όπου βρίσκεται το ξενοδοχείο μας.

**4η ημέρα: Μέστρε – Φλωρεντία (270 χλμ.)**

Πρωινό στο ξενοδοχείο μας και αναχώρηση για τη Φλωρεντία, τη γενέτειρα της ιταλικής Αναγέννησης. Θεωρείται η πόλη της τέχνης και της αισθητικής και έχει ανακηρυχτεί Μνημείο Παγκόσμιας Πολιτιστικής Κληρονομιάς της UNESCO. Στην περιήγησή μας θα δούμε την Πιάτσα Σαν Τζιοβάνι με το Βαπτιστήριο του Αγίου Ιωάννη και τον αναγεννησιακό Καθεδρικό Ναό, τη Σάντα Μαρία Ντελ Φιόρε, με τον περίφημο τρούλο του Μπρουνελέσκι. Συνεχίζοντας, θα κατέβουμε ως την Πιάτσα ντε λα Σινιορία, που στολίζει το σιντριβάνι του Ποσειδώνα και αντίγραφο του αγάλματος του Δαβίδ του Μιχαήλ Άγγελου. Εδώ βρίσκεται το Παλάτσο Βέκιο, που στεγάζει σήμερα το Δημαρχείο της πόλης και η Λότζα, με αγάλματα σπουδαίων Φλωρεντίνων γλυπτών. Συνεχίζουμε για την περίφημη Πινακοθήκη Ουφίτσι, την ξακουστή και πολυφωτογραφημένη γέφυρα Πόντε Βέκιο, με τα αμέτρητα κοσμηματοπωλεία και την Πιάτσα Ρεπούμπλικα, μία από τις κεντρικότερες πλατείες της Φλωρεντίας, με τη χαρακτηριστική αψίδα Αρκόνε και τα ιστορικά καφέ Gilli και Paszkowski. Ελεύθερος χρόνος για επίσκεψη στην αγορά του Σαν Λορέντζο ή επίσκεψη στο Παλάτσο Πίττι, την πολυτελή κατοικία των Μεδίκων. Μεταφορά και τακτοποίηση στο ξενοδοχείο.

**5η ημέρα: Φλωρεντία – Σιένα (80 χλμ.) – Ρώμη (230 χλμ.)**

Μετά το πρωινό μας αναχωρούμε για τη μεσαιωνική Σιένα. Έντεκα δρόμοι οδηγούν στην πανέμορφη κεντρική πλατεία Πιάτσα ντελ Κάμπο, όπου δεσπόζει το μεσαιωνικό Δημαρχείο. Στην περιήγησή μας στα γραφικά καλντερίμια της πόλης, θα θαυμάσουμε τα μεσαιωνικά αρχοντικά, τις εκκλησίες και τον Καθεδρικό Ναό, αφιερωμένο στην Κοίμηση της Θεοτόκου, ο οποίος θεωρείται ένα από τα σημαντικότερα έργα τέχνης σε ολόκληρη την Ιταλία. Συνεχίζουμε για την «Αιώνια Πόλη», τη Ρώμη. Η περιήγηση μας ξεκινά με το πιο αντιπροσωπευτικό κτήριο της ρωμαϊκής αυτοκρατορίας, το επιβλητικό Κολοσσαίο και την αψίδα του Μεγάλου Κωνσταντίνου. Θα θαυμάσουμε τη ρωμαϊκή αγορά, που ήταν η καρδιά της αρχαίας Ρώμης και το κέντρο εξουσίας της αυτοκρατορίας. Σήμερα αποτελεί έναν από τους σπουδαιότερους αρχαιολογικούς χώρους της Ευρώπης. Στην Piazza Venezia θα σας εντυπωσιάσει το ογκώδες μνημείο αφιερωμένο στον Vittorio Emanuele II, τον πρώτο βασιλιά της σύγχρονης ενωμένης Ιταλίας. Το μνημείο περιέχει τον Τάφο του Άγνωστου Στρατιώτη με την αιώνια φλόγα, χτισμένο κάτω από το άγαλμα της Ιταλίας μετά τον Α΄ Παγκόσμιο Πόλεμο. Βρίσκεται μπροστά από τον λόφο του Καπιτωλίου, τον πιο σημαντικό από τους επτά ιστορικούς λόφους που ήταν χτισμένη η αρχαία πόλη. Θα δούμε επίσης την πλατεία με τον Αιγυπτιακό Οβελίσκο του Ραμσή ΙΙ, το οποίο αρχικά βρισκόταν στο Circus Maximus. Μεταφορά και τακτοποίηση στο ξενοδοχείο.

**6η ημέρα: Ρώμη – Μουσεία Βατικανού, Βασιλική Αγ. Πέτρου – Φοντάνα Ντι Τρέβι – Πιάτσα Ντι Σπάνια – Πάνθεον – Πλατεία Navona**

Πρωινό και στη συνέχεια θα επισκεφθούμε το ανεξάρτητο κρατίδιο του Βατικανού. Θα ξεκινήσουμε με την Βασιλική του Αγίου Πέτρου, τη μεγαλύτερη εκκλησία του κόσμου, που θα μας εντυπωσιάσει με τον πλούτο και την επιβλητικότητά της. Μεταξύ άλλων, θα δούμε την Πιετά του Μιχαήλ Άγγελου και τον τεράστιο μπρούτζινο άμβωνα, που δεσπόζει πάνω από τον Παπικό Βωμό, έργο του Μπερνίνι. Έπειτα, θα ξεναγηθούμε στα μουσεία του Βατικανού, που ανήκουν στα σημαντικότερα του κόσμου. Θα θαυμάσουμε τις αίθουσες των γλυπτών, των χαλιών, των παπύρων και των αυτοκρατόρων και θα καταλήξουμε στη διάσημη Καπέλα Σιστίνα (Capella Sistina), το παρεκκλήσι του Αποστολικού Παλατιού, της κατοικίας του Πάπα της Καθολικής Εκκλησίας, του οποίου η οροφή ζωγραφίστηκε από τον Μιχαήλ Άγγελο (Michelangelo). Ακολουθεί η διάσημη Φοντάνα Ντι Τρέβι, όπου μπορούμε να ρίξουμε ένα νόμισμα κάνοντας μια ευχή, που κατά την παράδοση θα μας φέρει ξανά στη Ρώμη. Λίγο πιο πέρα βρίσκεται η διάσημη Πιάτσα Ντι Σπάνια, που γίνονται οι περίφημες επιδείξεις μόδας. Στη συνέχεια, θα επισκεφτούμε ένα από τα πιο όμορφα και γοητευτικά αξιοθέατα στη Ρώμη, το Πάνθεον, έναν παγανιστικό ναό μεγαλύτερο των 2000 ετών, αφιερωμένο σε όλους τους θεούς, τόσο καλοδιατηρημένο που θεωρείται ακόμα και σήμερα, ένα από τα πιο σημαντικά αρχιτεκτονικά κτήρια του Δυτικού κόσμου. Θα δούμε το Παλάτσο Μοντετσιτόριο ή αλλιώς το κοινοβούλιο της Ρώμης, όπου βρίσκεται και η αυθεντική στήλη του Αδριανού. Έπειτα, θα περάσουμε από την όμορφη και γοητευτική πλατεία Navona που είναι γεμάτη με εστιατόρια και υπαίθριους ζωγράφους. Αυτή ήταν η θέση των αθλητικών εκδηλώσεων κατά τον 1ο αιώνα μ.Χ. Στην πλατεία θα θαυμάσουμε τις τρεις κρήνες με πιο εντυπωσιακή την περίφημη Κρήνη του Μπερνίνι, των τεσσάρων ποταμών με καθένα από τα αγάλματα να αντιπροσωπεύουν ένα ποτάμι από διαφορετική ήπειρο. Ελεύθερος χρόνος για φαγητό ή ποτό στη φημισμένη πλατεία που σφύζει από ζωή.

**7η ημέρα: Ρώμη – Πτήση επιστροφής**

Μετά το πρωινό, αναχώρηση για το αεροδρόμιο για την πτήση της επιστροφής.

|  |  |  |  |  |  |  |
| --- | --- | --- | --- | --- | --- | --- |
| **Ιταλικό Πανόραμα 7 μέρες** | | | | **Αναχώρηση 14/04 - Πακέτο εκδρομής** | | |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **1ο παιδί** | **Επιβ. Μονόκλινου** | **Γενικές Πληροφορίες** |
| Μιλάνο (εντός πόλης): IH Hotels Gioia | 4\* | Πρωινό | Early boking τιμή: 695€ (Μέχρι 03.03.23) Κανονική τιμή: 795€ | Early boking τιμή: 455€ (Μέχρι 03.03.23) Κανονική τιμή: 555€ | 225€ | Πτήσεις με Ryanair: Θεσσαλονίκη - Μιλάνο: 10:55 - 12:05 Ρώμη - Θεσσαλονίκη: 08:05 - 10:45 |
| Μέστρε: Belstay Venezia | 4\* | Πρωινό |
| Φλωρεντία (Ημικεντρικό): Grifone | 4\* | Πρωινό |
| Ρώμη (εντός πόλης): Holiday Inn Rome Eur Parco Dei Medici,  an IHG | 4\* | Πρωινό |
| **Στη τιμή περιλαμβάνονται:** Αεροπορικά εισιτήρια με την Ryanair για το δρομολόγιο Θεσσαλονίκη – Μιλάνο και για το δρομολόγιο Ρώμη – Θεσσαλονίκη. Μια αποσκευή 10Kg. με ροδάκια (55x40x20 εκ.) και μια μικρή προσωπική χειραποσκευή 5Kg. (40x20x25 εκ.). Μεταφορές, περιηγήσεις και ξεναγήσεις σύμφωνα με το πρόγραμμα με πολυτελές λεωφορείο. Αρχηγός – συνοδός του γραφείου μας. Ελληνόφωνος, επίσημος τοπικός ξεναγός στις ξεναγήσεις του προγράμματος. Διαμονή στα επιλεγμένα ξενοδοχεία, 2 διανυκτερεύσεις στο Μιλάνο, 1 διανυκτέρευση στο Μέστρε, 1 διανυκτέρευση στη Φλωρεντία και 2 διανυκτερεύσεις στη Ρώμη. Πρωινό καθημερινά. Ασφάλεια αστικής ευθύνης. Φ.Π.Α. **Δεν περιλαμβάνονται:** Ό,τι δεν αναφέρεται στο πρόγραμμα ή αναφέρεται ως προαιρετικό. Είσοδοι σε μουσεία, αξιοθέατα, επισκέψιμους χώρους. Τα εισιτήρια του βαπορέτου για τη Βενετία (15€). Τα εισιτήρια εισόδου στο Βατικανό (35€ για τους ενήλικες, 25€ για παιδιά μέχρι 18 ετών). Δημοτικοί φόροι ξενοδοχείων. Φόροι αεροδρομίων & επίναυλοι καυσίμων (και λοιπά): 145€. Check point: 40€. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. | | | | | | |
|